钦定古今图书集成/明伦汇编/氏族典/第023卷 > 《廖用贤尚友录》 > 冯立
## 钦定古今图书集成/明伦汇编/氏族典/第023卷 > 《廖用贤尚友录》 > 冯立

按《汉书冯奉世传》：“奉世子立，字圣卿，通《春秋》。以父任
为郎，稍迁诸曹。竟宁中，以王舅出为五原属国都尉。
五年，迁五原太守，徙西河上郡。居职公廉，治行略与
野王相似，好为条教，吏民嘉美野王。立相代为太守，
歌之曰：‘大冯君，小冯君，兄弟继踵相因循，聪明贤知
惠吏民，政如鲁、卫德化均，周公、康叔犹二君。后迁东’”
海太守，下湿病痹。天子闻之，徙为太原太守，更历五
郡，所居有迹。年老卒官。